যোৱা ৬ নবেম্বৰ ২০১১ তাৰিখে তেজপুৰ জিলা পুথিভঁৰালত অনুষ্ঠিত হোৱা অসম সাহিত্য সভাৰ কাৰ্যনিৰ্বাহক সভাত বিশেষভাৱে যোগদান কৰাৰ অৰ্থে পাঁচ নবেম্বৰ তাৰিখে তেজপুৰত আগবেলাতে উপস্থিত হৈ ঐতিহ্যপূৰ্ণ স্মৃতি চিহ্নবোৰ চাই শেষত কলাগুৰু বিষ্ণুৰাভাৰ সমাধিস্থলৰ পৰা পোনে পোনে আমাক থাকিবলৈ দিয়া হেজেৰাপাৰাৰ ‘ যুৱ-নিবাস ’ লৈ সতীৰ্থবন্ধু কেইজনমানৰে সৈতে গৈ থাকোঁতেই প্রায় পাঁচ বজাত বন্ধু এজনৰ ম ’ বাইল ফোনৰ জৰিয়তে ভূপেন হাজৰিকাৰ মৃত্যু সংবাদটো পাই সঁচাকৈয়ে মৰ্মাহত হৈ পৰিলোঁ।